อยากทราบว่าหลังผ่าคลอดรอบเดือนไม่มา2เดือน ปกติมั้ยคะ
สวัสดีค่ะ หลังการผ่าคลอดบุตรนั้น อาจจะยังไม่มีการตกไข่และยังไม่มีประจำเดือนที่มาตามปกติได้ประมาณ 1-6 เดือน หรือนานกว่านั้นขึ้นกับบุคคลและการให้นมบุตรว่าสม่ำเสมออยู่หรือไม่โดยหลังการผ่าคลอด แล้วประจำเดือนยังไม่มา 2 เดือนนั้น ก็อาจจเป็นภาวะที่เป็นปกติค่ะ เพราะน่าจะยังไม่กลับมามีการตกไข่ เพราะยังมีการคุมกำเนิดตามธรรมชาติจากร่างกายอยู่ แต่หากเกิน 6 เดือนไปแล้ว หรือไม่ได้ให้นมบุตรแล้ว ประจำเดือนยังไม่มา ควรไปพบแพทย์เพื่อตรวจหาสาเหตุเพิ่มเติมและหากยังไม่พร้อมมีบุตรคนต่อไป แนะนำการคุมกำเนิดหลังคลอดทันที ไม่ว่าจะเป็นการกินยาคุมแบบแผงชนิดฮอร์โมนเดี่ยว ฉีดยาคุม หรือฝังยาคุม หรือใส่ถุงยางอนามัยขณะมีเพศสัมพันธ์